कानपुर। उत्तर प्रदेश में बुधवार को दो बड़े अधिका​रियों द्वारा आत्महत्या की कोशिश से सनसनी फैल गई। विभिन्न रिपोर्टों में दावा किया गया है कि कानपुर में सिटी ​एसपी के पद पर तैनात आईपीएस अधिकारी सुरेंद्र कुमार दास ने जहर खा लिया है। इसके बाद उनकी तबीयत बिगड़ गई। उन्हें रीजेंसी अस्पताल ले जाया गया, जहां वे आईसीयू में भर्ती हैं। पुलिस महकमे के बड़े अधिकारी द्वारा उठाए गए इस कदम से हर कोई हैरान है।